Grimsbekken (Kristiansand)

Grimsbekken er en bekk og et bekkefar i bydelen Grim i Kristiansand.Urban friluftsløype i Kristiansand , besøkt 30. januar 2016 Bekken har i dag åpent løp på strekningen fra demningen mot Møllevann ved Christianssands Møller, krysser under Setesdalsveien, Sørlandsbanen ved Egelunden, Ravnedalsveien og videre ned til Grimsmyra hvor den krysser under Setesdalsveien nok en gang. Den er lagt i rør, mens den tidligere gikk åpent gjennom Bryggerihaven til utløpet mellom Hampa og badeplassen Sandvika.

I forbindelse med byggingen av Setesdalsbanen i 1895 ble det bygd to broer på henholdsvis 5,7 og 9,2 meter over bekken som den gangen ble kalt Nattmannsbekken. 

Bekken er kjent både som Grimsbekken, Nattmannsbekken, Sagbekken, Møllebekken, Grobekken og Vaskebekken.Lars Hollerud: «Da veien ble ny, tenkte noen gammelt», Fædrelandsvennen 15. mai 2015

Bekkefaret har et samlet areal på 34 dekar og er klassifisert som et viktig bekkedrag av Direktoratet for naturforvaltning.

Referanser

Kategori:Elver i Kristiansand